OpenLLM-France/wikimedia huggingface dataset:
# Maggie Reilly

Maggie Reilly (n. Glasgow, 15 de setembre de 1956) és una cantant escocesa.
En la dècada de 1970 va ser part de la banda de rock Cado Belle, llançant amb ells un àlbum en 1976.
És majorment coneguda per les seves col·laboracions amb el compositor i multiinstrumentista Mike Oldfield entre 1980 i 1984, especialment co-component i cantant Family Man i altres cançons de l'àlbum Five Miles Out (1982), repetint el seu paper de vocalista en les cançons "Moonlight Shadow" i "Foreign Affair" de l'àlbum Crises (1983) i "To France" de l'àlbum Discovery (1984). L'última col·laboració entre Maggie i Mike Oldfield va ser en la cançó "Blue Night" de l'àlbum Earth Moving (1989).
El 1992, va llançar el seu primer àlbum com a solista Echoes, els temes de més èxit van ser "Everytime We Touch", Tears in the Rain i Wait. El seu següent àlbum d'estudi va ser Midnight Sun (1993), on el tema "Follow the Midnight Sun" va ser el més exitós.
En els anys següents va llançar Elena (1996), Starcrossed (2000), Save It for a Rainy Day (2002) i Rowan (2006).
Ha treballat també amb molts altres artistes com Mike Batt (en el seu àlbum The Hunting of the Snark), Jack Bruce, Dave Greenfield i Jean-Jacques Burnel, Rick Fenn, Michael Cretu, Lesiëm, Ralph McTell, Simon Nicol, Stefan Zauner, Runrig, The Sisters of Mercy, i Smokie.

## Discografia
### Àlbums com solista

* Echoes (1992)
* Midnight Sun (1993)
* All the Mixes (1996)
* Elena (1996)
* Elena: The Mixes (1997)
* The Best of Maggie Reilly, There and Back Again (1998)
* Starcrossed (2000)
* Save It for a Rainy Day (2002)
* Rowan (2006)
* Looking Back, Moving Forward (2009)
* Heaven Sent (2013)

### Senzills

* "Moonlight Shadow" (1983, juntament amb Mike Oldfield)
* "As Tears Go By" (1984)
* "Everytime We Touch" (1992)
* "Wait" (1992)
* "Tears in the Rain" (1992)
* "Follow the Midnight Sun" (1993)
* "Every Single Heartbeat" (1993)
* "Don't Wanna Lose" (1994)
* "Walk on By" (1996)
* "Walk on By- The Mixes" (1996)
* "To France - The Mixes" (1996)
* "Listen to Your Heart" (1996)
* "To France - The Mixes II" (1997)
* "Listen to Your Heart - The Mixes" (1997)
* "Listen to Your Heart - The Mixes II" (1997)
* "One Little Word" (1998)

## Referències

* ↑ «Biografia de Maggie Reilly a Myspace» (en anglès). Myspace. [Consulta: 7 març 2018].
* ↑ «All Music - Five Miles Out» (en anglès). All Music. [Consulta: 6 març 2018].
* ↑ «All Music Maggie Reilly discography» (en anglès). All Music Company. [Consulta: 7 març 2018].
# MGD

MGD té els següents significats:
* Música Global Discogràfica, companyia discogràfica amb seu a Girona
* Associació de Periodistes de Revistes (del seu nom en turc Magazin Gazetecileri Derneği), associació de periodistes de Turquia
* Motexafin gadolini, agent quimioterapèutic proposat per al tractament d'algunes metàstasis
* Mgd també és l'abreviatura de la magadiïta, mineral de la classe dels silicats
# MGS Panserraïkos

El Mousikos Gymnastikos Syllogos Panserraïkos (grec: Μουσικός Γυμναστικός Σύλλογος Πανσερραϊκός) és un club esportiu grec de la ciutat de Serres.

## Història

Panserraikos es fundà l'any 1964 a Serres per la fusió de dos clubs locals, Iraklis i Apollon. L'emblema del club és el Lleó d'Amfípolis.
Evolució al campionat grec:
* 1964-65: Segona divisió
* 1965-71: Primera divisió
* 1971-72: Segona divisió
* 1972-79: Primera divisió
* 1979-80: Segona divisió
* 1980-84: Primera divisió
* 1984-85: Segona divisió
* 1985-86: Primera divisió
* 1986-87: Segona divisió
* 1987-88: Primera divisió
* 1988-89: Segona divisió
* 1989-92: Primera divisió
* 1992-93: Segona divisió
* 1993-94: Tercera divisió
* 1994-95: Segona divisió
* 1995-96: Tercera divisió
* 1996-08: Segona divisió
* 2008-09: Primera divisió
* 2009-10: Segona divisió
* 2010-11: Primera divisió
* 2011-13: Segona divisió
* 2013-15: Tercera divisió
* 2015-17: Segona divisió

## Palmarès

* Segona divisió grega:
** 1964-65, 1971-72, 1979-80, 2007-08
* Tercera divisió grega:
** 1993-94, 2014-15

## Referències

* ↑ ; Mastrogiannopoulos, Alexander«Greece-Final Tables 1959-1999». RSSSF, 07-08-2003.
* ↑ ; Mastrogiannopoulos, Alexander«Greece-List of Second Level Final Tables». RSSSF, 18-05-2005.
* ↑ Mastrogiannopoulos, Alexander. «Greece-List of Third Level Final Tables». RSSSF, 18-05-2005.

## Enllaços externs

* Web oficial (grec)
* Panserraikos' supporters "Che Guevara" club Arxivat 2009-02-07 a Wayback Machine.
# MGS Apollōn Kalamarias

El Morfōtikos Gymnastikos Syllogos Apollōn Kalamarias (grec: Μορφωτικός Γυμναστικός Σύλλογος Απόλλων Καλαμαριάς) és un club esportiu grec de la ciutat de Kalamaria.

## Història

El club va néixer l'any 1926 a la ciutat de Kalamaria, al sud-est de Salònica per refugiats de la guerra greco-turca i l'expulsió de la població grega de Turquia. Originàriament fou fundat com un club d'art i música, i no fou fins dos anys més tard que es creà una secció de futbol.

## Palmarès

* Lliga EPSM:
** 1957-58, 1975-76
* Segona divisió grega:
** 1972-73, 1982-83, 1991-92
* Tercera divisió grega:
** 1979-80, 2012-13, 2016-17

## Referències

* ↑ «Apollon Pontou FC». Soccerway. Perform. [Consulta: 22 març 2015].
* ↑ Fundació a RSSSF

## Enllaços externs

* Web oficial
# Mammothita

La mammothita és un mineral de la classe dels sulfats. Rep el seu nom en honor del filó Mammoth (un dels dos principals de Tiger) i la ciutat de Mammoth, a Arizona, la qual va ser nomenada així per la mina Mammoth.

## Característiques

La mammothita és un sulfat de fórmula química Pb₆Cu₄AlSb$^{5+}$O₂(SO₄)₂Cl₄(OH)$_{16}$. Cristal·litza en el sistema monoclínic. Els cristalls són tabulars o prismàtics, allargats al llarg de [001], mostrant {010}, {110}, {001}, de fins a 1 mm, normalment en agregats que poden anar de paral·lel a radials. La seva duresa a l'escala de Mohs és 3. Es pot semblar superficialment a una fulla molt prima de caledonita.
Segons la classificació de Nickel-Strunz, la mammothita pertany a «07.BC: sulfats (selenats, etc.), amb anions addicionals, sense H₂O, amb cations de mida mitjana i gran», juntament amb els minerals següents: d'ansita, alunita, amonioalunita, amoniojarosita, argentojarosita, beaverita-(Cu), dorallcharita, huangita, hidroniojarosita, jarosita, natroalunita-2c, natroalunita, natrojarosita, osarizawaïta, plumbojarosita, schlossmacherita, walthierita, beaverita-(Zn), ye'elimita, atlasovita, nabokoïta, clorotionita, euclorina, fedotovita, kamchatkita, piypita, klyuchevskita, alumoklyuchevskita, caledonita, wherryita, linarita, schmiederita, munakataïta, chenita, krivovichevita i anhidrocaïnita.

## Formació i jaciments

La mammothita és un mineral secundari rar que va ser descobert a la zona oxidada d'un dipòsit hidrotermal polimetàl·lic de metalls bàsics a la mina Mammoth-Saint Anthony (Arizona, Estats Units). També ha estat descrita a cinc indrets de Làurion (Àtica, Grècia) en un context d'escòria metàl·lica, formada per reacció amb aigua oceànica; a la mina Rowley, al comtat de Maricopa (Arizona, Estats Units); i a Baratti, a Piombino (Toscana, Itàlia).
Sol trobar-se associada a altres minerals com: anglesita, leadhil·lita, caledonita, fosgenita, diaboleïta, wulfenita (Tiger, Arizona, EUA); cerussita, matlockita, laurionita, paralaurionita, fosgenita, fiedlerita, penfieldita, boleïta i diaboleïta (Làurion, Grècia).

## Referències

* 1 2 3 «Mammothite» (en anglès). Mindat. [Consulta: 9 juliol 2017].
* 1 2 3 «Mammothite» (en anglès). Handbook of Mineralogy. Arxivat de l'original el 4 de març 2016. [Consulta: 9 juliol 2017].

## Enllaços externs

* Galeria d'imatges
# Mamo Wolde

Degaga ("Mamo") Wolde (Diri Jille, 12 de juny, 1932 - 26 de maig, 2002) és un ex atleta etíop especialista en fons.
En la seva primera aparició olímpica a Melbourne 1956 Wolde va competir en els 800 m, 1.500 m i els relleus 4x400. No va participar en els Jocs Olímpics d'Estiu de 1960 en els quals Abebe Bikila va esdevenir el primer etíop a guanyar una medalla d'or.
A partir de la dècada de 1960 Wolde va canviar les proves de mitjana distància per les de fons. Va obtenir el quart lloc en els 10.000 metres als Jocs Olímpics d'Estiu de 1964. Després d'Abebe Bikila, Wolde va esdevenir el segon en guanyar el títol en marató per Etiòpia, als Jocs Olímpics d'Estiu de 1968. Anteriorment en les mateixes Olimpíades, Wolde ja havia guanyat la medalla de plata en els 10.000 m. El 1972, Wolde va guanyar una tercera medalla olímpica a l'edat de 40 anys, assolint el bronze en la marató. També va guanyar la marató als Jocs Panafricans de 1973.

## Referències

* ↑ The Ordeal of Mamo Wolde (consultat el 12 setembre 2006)
* ↑ Vettenniemi, Erkki (2002). The Life and Trials of Malmo Wolde Arxivat 2007-10-06 a Wayback Machine. (consultat el 15 setembre 2006)
# Lloret tigre pintat

El lloret tigre pintat (Psittacella picta) és una espècie d'ocell de la família dels psitacúlids (Psittaculidae) que habita els boscos poc densos de les muntanyes del centre i est de Nova Guinea.
# Manuel Monereo Pérez

Manuel Monereo Pérez (Jaén, 1950) és un analista polític, advocat i polític espanyol.
Nascut a la ciutat andalusa de Jaén en 1950, ha estat membre del Partit Comunista d'Espanya —formació de la qual va ser expulsat en 1978—, del Partit Comunista dels Pobles d'Espanya, Esquerra Unida i Unidos Podemos.
Va obtenir un escó a les eleccions generals espanyoles del juliol del 2016 i es va convertir en diputat al parlament espanyol per la província de Còrdova durant la XII legislatura espanyola, com a part del Grup Parlamentari Confederal d'Units Podem-En Comú Podem-En Marea.
És autor d'obres com El Socialismo en el Che. Con su propia cabeza. El socialismo en la vida y la obra del Che (2001), sobre la figura d'Ernesto Che Guevara, i De la crisis a la revolución democrática (El Viejo Topo, 2013). Col·labora en les tertúlies del programa Fort Apache.
Darrerament, des de diversos mitjans s'ha cridat l'atenció sobre el seu acostament a personatges de l'extrema dreta i a posicions roig-i-brunes.

## Referències

* ↑ Ramón Tijero «El comunista no tan ortodoxo que apadrinó a Pablo Iglesias». La Razón, 19-05-2016.
* ↑ «Manuel Monereo, un histórico de IU y PCE, cabeza de lista de Unidos Podemos en Córdoba». La Razón, 19-05-2016.
* ↑ «XII Legislatura (2016-Actualidad). Monereo Pérez, Manuel». Congreso de los Diputados.
* ↑ Gallego, Ferran «Libros. El Socialismo en el Che. Con su propia cabeza. El socialismo en la vida y la obra del Che. Manuel Monereo, España, 2001.». La Insignia, 38, 11-07-2001.
* ↑ Espinar Merino, Ramón «Lo llaman Democracia, pero ¿a qué? Tres perspectivas sobre el sobre el significado de la Democracia en tiempos de crisis y protesta». Relaciones Internacionales. UAM [Madrid], 24, octubre 2013-enero 2014, pàg. 191-198. ISSN: 1699-3950.
* ↑ «Manolo Monereo y el neofascismu "rojipardo"» (en asturià), 13-06-2021. [Consulta: 7 març 2022].
* ↑ «Diego Fusaro, l'esquerra espanyola i el cerveser lligat als antecessors de Salvini». [Consulta: 7 març 2022].
* ↑ Fernández, Xandru. «Tácticas y delirios de la Izquierda Viriato» (en castellà). [Consulta: 7 març 2022].
# Llumeta

Llumeta, a voltes escrit llometa, és una varietat d'olivera pròpia del Montsià a les Terres de l'Ebre i també del Baix Maestrat, al nord de la província de Castelló, País Valencià. Les olives llumeta són menudes i s'arrapen d'una manera tan forta a l'arbre que aquest tipus d'olea europaea és considerat ideal per aquestes dues comarques (i per a d'altres indrets igualment ventosos).

## Característiques agronòmiques

Les característiques més destacables de l'olivera llumeta són: que és una planta molt vigorosa, que el seu fruit té una maduració molt tardana i que és androestèril (o incapaç de produir pol·len funcional). El seu oli és ric en àcid oleic i linoleic. Al tast se'l defineix com a fruitat mitjà alt amb gust verd. Al mateix temps es diu que és amargant i picant però amb suficient dolçor per a compensar aquests dos darrers sabors. Si es recullen les olives tardanament, l'oli d'oliveres llumeta adquireix notes de fruita madura.
Se sap que la severitat d'aquesta varietat d'olivera a la posta de bactrocera oleae, sovint i popularment anomenada la mosca de l'oliva, és poca i, al mateix temps, que la seva precocitat en respecte a aquesta malaltia és mitjana i explosiva (aquestes dades són sempre en comparació amb la varietat manzanilla d'olivera).

## Referències

* ↑ «Noms de plantes. Corpus de fitonímia catalàna en línia». TermCat Centre de Terminologia, 2014. [Consulta: 26 agost 2021].
* ↑ «Les varietats catalanes d'olivera». Quaderns Agraris (Institució Catalana d'Estudis Agraris), 2019. [Consulta: 26 agost 2021].
* ↑ «Maneig de GIP en l'olivera». Secció d'Agricultura i Sanitat Vegetal a Tarragona. Departament d'Agricultura, Ramaderia, Pesca i Alimentació (IRTA). [Consulta: 26 agost 2021].
# Lluminositat lunar

La lluminositat lunar és la major o menor intensitat de la llum reflectida. Varia ja que la Lluna no té llum pròpia, sinó que reflecteix la que rep del Sol, depenent, per tant, de la fase lunar.
L'albedo lunar és 0,072, això significa que reflecteix el 7,2% de la llum que rep del Sol, i el 92,8% de la radiació solar és absorbida, incrementant en passar del vermell al violeta, i resultant per tant que la Lluna és més groguenca que el Sol, encara que sembli que realment la claredat lunar és blavosa (efecte Purkinje).
Amb ajuda de fotòmetres especials s'ha determinat que el Sol, a l'estiu i al migdia, brilla de mitjana, unes 398.107,1716 vegades més que la Lluna plena, tenint el Sol una magnitud de -26,8, sent el de la Lluna en la seva fase de pleniluni de -12,55 de mitjana.

## Taula d'intensitat lluminosa depenent de l'angle de fase

Angle de fase 0° (Lluna plena) - 100%
Angle de fase 30º - 46%
Angle de fase 60º - 21%
Angle de fase 90° (Quart creixent/minvant) - 8%
Angle de fase 120º - 2,5%
Angle de fase 150º - 0,4%
Angle de fase 180° (Lluna nova) - 0,0%

## Referències

* 1 2 «Moon Fact Sheet». [Consulta: 28 juliol 2016].
# Lylian Lebreton

Lylian Lebreton (Nantes, 6 de gener de 1972) és un ciclista francès, professional des del 1994 fins al 2002. Un cop retirat, s'ha dedicat a la direcció esportiva de diferents equips.

## Palmarès

* 1992
** 1r als Tres dies de Cherbourg i vencedor d'una etapa
* 1993
** 1r a la Ronde mayennaise
* 1994
** 1r al Tour de l'Ain i vencedor d'una etapa
* 1997
** Vencedor d'una etapa de la Volta a Xile

### Resultats al Tour de França

* 1998. 41è de la classificació general
* 1999. 51è de la classificació general

### Resultats a la Volta a Espanya

* 1996. Abandona

### Resultats al Giro d'Itàlia

* 1996. Abandona
* 1997. 68è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Lykens

Lykens és una població dels Estats Units a l'estat de Pennsilvània. Segons el cens del 2000 tenia 1.937 habitants.

## Demografia

Segons el cens del 2000, Lykens tenia 1.937 habitants, 810 habitatges, i 528 famílies. La densitat de població era de 558,1 habitants/km².
Dels 810 habitatges en un 27,8% hi vivien nens de menys de 18 anys, en un 50,1% hi vivien parelles casades, en un 9,1% dones solteres, i en un 34,8% no eren unitats familiars. En el 29,9% dels habitatges hi vivien persones soles el 17,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,96.
Per edats la població es repartia de la següent manera: un 23,3% tenia menys de 18 anys, un 7,2% entre 18 i 24, un 27,5% entre 25 i 44, un 20,9% de 45 a 60 i un 21,1% 65 anys o més.
L'edat mediana era de 40 anys. Per cada 100 dones de 18 o més anys hi havia 94,6 homes.
La renda mediana per habitatge era de 33.846 $ i la renda mediana per família de 40.909 $. Els homes tenien una renda mediana de 31.774 $ mentre que les dones 23.477 $. La renda per capita de la població era de 17.459 $. Entorn del 6,2% de les famílies i el 8,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lykens». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Lykens». American Fact Finder. Oficina del Cens dels Estats Units, 12-01-2010.
# Manulea (insecte)

Manulea és un gènere de papallones nocturnes de la subfamília Arctiinae i la família Erebidae.
L'espècie tipus és Lithosia gilveola Ochsenheimer, 1810 (=palliatella Scopoli, 1763).

## Taxonomia

Subgenus Manulea Wallengren, 1863
Espècies grup complana
* Manulea complana (Linnaeus, 1758)
* Manulea costalis (Zeller, 1847) (=morosina Herrich-Schäffer, [1847])
* Manulea palliatella (Scopoli, 1763) (=unita [Denis et Schiffermüller], 1775)
* Manulea pseudocomplana (Daniel, 1939)
Espècies grup lutarella
* Manulea lutarella (Linnaeus, 1758)
* Manulea flavociliata (Lederer, 1853)
Espècies grup menor
* Manulea menor (Okano, 1955)
* Manulea pseudofumidisca Dubatolov et Zolotuhin, 2011
Espècies grup pygmaeola
* Manulea affineola (Bremer, 1864)
* Manulea fuscodorsalis (Matsumura, 1930)
* Manulea japonica (Leech, [1889])
* Manulea kansuensis (Hering, 1936)
* Manulea mínims (Daniel, 1954)
* Manulea nankingica (Daniel, 1954)
* Manulea omelkoi Dubatolov et Zolotuhin, 2011
* Manulea predotae (Schawerda, 1927)
* Manulea pygmaeola (Doubleday, 1847)
* Manulea ussurica (Daniel, 1954)
* Manulea uniformeola (Daniel, 1954)
* Manulea wiltshirei (Tams, 1939)
Subgenus Setema de Freina et Witt, 1980
* Manulea atratula (Eversmann, 1847)
* Manulea bicolor (Grote, 1864)
* Manulea cereola (Hübner, [1803])
* Manulea debilis (Staudinger, 1887)
* Manulea hyalinofuscatum (Tshistjakov, 1990)
* Manulea nigrocollare (Tshistjakov, 1990)
* Manulea vakulenkoi (Tshistjakov, 1990)
Subgenus Agenjoa Dubatolov et Zolotuhin, 2011
* Manulea hunanica (Daniel, 1954)
* Manulea lurideola (Zincken, 1817)

### Col·locades incorrectament

* Manulea replana (Lewin, 1805)

## Galeria

* Manulea lurideola larva
* Manulea lurideola
* Manulea lurideola
* Manulea lurideola
* Manulea pygmaeola

## Referències

* Dubatolov, V.V. & V.V. Zolotuhin, 2011: Fa Eilema Hübner, [1819] (Lepidoptera, Arctiidae, Lithosiinae) present un o diversos genera? Euroasian entomological Revista 10 (3): 367-379, 380, col. VII de plat. PDF
* Dubatolov, V.V. ; Y. Kishida & M. Wang, 2012: rècords Nous de lichen-arnes del Nanling Mts., Guangdong, Xina Del sud, amb descripcions de nou genera i espècie (Lepidoptera: Arctiidae: Lithosiinae). Tinea 22 (1): 25-52.
* Natural History Museum: Manulea (en)
* Taxapad Arxivat 2018-04-07 a Wayback Machine.: Manulea Arxivat 2016-03-05 a Wayback Machine. (en)
# Manulea pygmaeola

Manulea pygmaeola és una espècie de papallona nocturna de la subfamília Arctiinae i la família Erebidae.
Es troba a la meitat occidental de la Zona paleàrtica fins al Massís de l'Altai.

## Descripció

Té una envergadura alar de 24–28 mm.
Hi ha una generació per any. Els adults volen de juny a agost.
Les larves s'alimenten de diverses espècies de líquens que creixen sobre les roques i pals de fusta. Les larves es troben a partir d'agost fins al juny de l'any següent. L'espècie passa l'hivern en l'etapa larval.

## Subespècies

* Manulea pygmaeola pygmaeola
* Manulea pygmaeola banghaasi (Seitz, 1910) (Àsia Menor, Transcaucas)
* Manulea pygmaeola pallifrons (Zeller, 1847) (nord-oest d'Àfrica, Europa, Crimea, Caucas)
* Manulea pygmaeola saerdabense (Daniel, 1939) (Kopet Dagh occidental, nord d'Iran, muntanyes de l'Àsia central oriental)

## Galeria

* Manulea pygmaeola

## Referències

* ↑ Dubatolov, V. V. & V. V. Zolotuhin. (2011). Does Eilema Hübner, (1819) (Lepidoptera, Arctiidae, Lithosiinae) present one or several genera? Euroasian Entomological Journal 10(3) 367-79, 380, col. plate VII.

## Enllaços externs

* UKmothsː Manulea pygmaeola
* Lepiforumː Manulea pygmaeola (anglès)
* Funetː Manulea pygmaeola (anglès)
* Biodiversidad Virtualː Manulea pygmaeola (castellà)
* Catalogue of Lifeː Manulea pygmaeola (anglès)
# Manumissió

La manumissió, al dret clàssic, és la forma en què un esclau recuperava la llibertat. La concedia el seu propietari o amo i comportava un procediment ordinari (mancipii causa). Les lleis establien diverses condicions que s'havien de complir. Als Països Catalans aquest procediment es va practicar fins a finals de l'Edat Mitjana.

## Etimologia

‘Manumissió’ ve del llatí manumissionem, al seu torn derivat de manumissus, que és el particip passat de manumittere, que vol dir 'alliberar’.
Aquest acte d'alliberament dels servents, entre els romans es feia de la següent manera, i d’aquí el nom: l'amo posava la mà sobre el criat, i pronunciant les paraules "vull que aquest home sigui lliure" el deixava anar (e manu mittebat eum).

## Tipus

Les tres formes de manumissió del dret civil romà eren:
* vindicta (reivindicada), la més antiga i probablement l'única als inicis del dret romà. Derivava el nom de l'esclau llegendari Vindici (Vindicius) i era concedida per voluntat del propietari. Probablement donava la llibertat però no la ciutadania.
* censu (per cens), es produïa quan després del cens un esclau feia una oferta al propietari; l'esclau havia de tenir mitjans o el propietari li havia de donar propietats. L'esclau alliberat així era registrat com a ciutadà.
* testamento (per testament), era la concessió de la manumissió per testament, que ja fou reconeguda a les lleis de les dotze taules. Es donava la llibertat directa o en fideïcomís; si era així l'esclau passava a ser llibert del fideïcomissari i no del testador.
Es coneix algun cas de manumissió per adopció, però no se'n sap res de la regulació legal.

## Referències

* ↑ «Manumissió». Gran Enciclopèdia Catalana. Barcelona: Grup Enciclopèdia Catalana.
* ↑ Hernando i Delgado, 2003, p. 246 ss..
* ↑ Pianigiani, Ottorino. Vocabolario Etimologico della Lingua Italiana (en italià), 1907-1926.

## Bibliografia

* Buenacasa i Pérez, Carles «Exemple de la caritat cristiana a l'església primitiva. La manumissió dels esclaus a Hispania segons les fonts dels segles IV-VII». Annals de l'Institut d'Estudis Gironins, volum 38, 1997, pàg. 1231-1243.
* Hernando i Delgado, Josep. Els esclaus islàmics a Barcelona: blancs, negres, llors i turcs : de l'esclavitud a la llibertat (segle xiv). volum 52 de Anuario de estudios medievales. Barcelona: Institució Milá i Fontanals. Departament d'Estudis Medievals, 2003, p. 784. ISBN 9788400081942.
* Cariñena i Balaguer, R.; Díaz Borrás, A. «Serfs, esclaus i captius als Furs de València». A: Miscel·lània Germà Colón. volum 7. Barcelona: Associació Internacional de Llengua i Literatura Catalanes - L'Abadia de Montserrat, 1997.
# Manuri

Manuri (grec: Μανούρι) és un formatge grec amb Denominació d'Origen Protegida a la Unió Europea des del 1996, produït a Macedònia Central, Occidental i Tessàlia.
S'elabora combinant llet d'ovella i de cabra, i té un mínim de 70% de greix en sec i un màxim de 60% d'humiditat. És un formatge blanc, suau, amb una aroma característica i sense forats ni escorça.

## Referències

* ↑ Comissió Europea, PROTECTION OF GEOGRAPHICAL INDICATIONS, DESIGNATIONS OF ORIGIN AND CERTIFICATES OF SPECIFIC CHARACTER FOR AGRICULTURAL PRODUCTS AND FOODSTUFFS [Consulta: 23 d'abril del 2011] (anglès) PDF
* 1 2 3 Manouri Arxivat 2011-09-12 a Wayback Machine., www.cheesenet.gr [Consulta: 23 d'abril del 2011] (anglès)
# Long Island Sound

El Long Island Sound (estret de Long Island) és un estuari de l'oceà Atlàntic, on hi desemboquen nombrosos rius des de Connecticut i Rhode Island, i també la regió de New York. Està situat entre les costes de Connecticut i un punt de l'estat de Nova York pel nord, Long Island pel sud, i les ribes de la ciutat de Nova York cap al sud-oest. El riu Connecticut desemboca a l'estret, i a l'extrem sud-oest, el Long Island Sound és vorejat pel comtat de Westchester, i connectat al Bronx i a l'East River. El Long Island Sound és a més a més de vegades considerat com la frontera natural entre Nova Anglaterra, i la regió de l'Atlàntic Mitjà (els estats de Nova York, Pennsilvània, Nova Jersey, Maryland i Delaware.)